شەممە, 13 يون 2020 – 19:07 ڕۆژنیوز – ناوەندی هەواڵەکان
ناوەندی ڕاگەیاندن و چاپەمەنی هەپەگە لەبارەی ئۆپەڕاسیۆنەکانی سوپای داگیرکەری تورک و هێرشە ئاسمانیەکان ڕاگەیەنراوێکی بڵاوکردەوە.
ڕاگەیەنراوەکەی هەپەگە بەم شێوەیەیە:
ئامەد
"٨ی حوزەیران لە درەنگانی شەودا سوپای داگیرکەری تورک لە دەڤەری گوندەکانی جوماتا، هندس و سەلیمای ناوچەی فارقینی ئامەد دەستی بە ئۆپەڕاسیۆن کرد، ئۆپەڕاسیۆنەکە بە پشتگیریی هەلیکۆپتەر و ئۆتۆمبێڵی سەربازی ئەنجامدرا، سوپای تورک بە سەختی ناوچەکانی بۆردوومان کرد، سوپای داگیرکەر تا بەیانی ٩ی حوزەیران دەڤەرەکەی بۆردوومان کرد و کاتێک هیچ ئەنجامێکی بەدەست نەهێنا، ئاژەڵی ماڵی گوندەکانی ناوچەکەی کردە ئامانج و ژمارەیەک ئاژەڵ لەناوبران، هێزە داگیرکەرەکان لەهەمانکاتدا بە هاوکاریی کۆنتراکان کە جلی هێزەکانی ئێمەیان لەبەر کردبوو، لە گوندەکانی جوماتا، هندس و سەلیما کاری کۆنترایان کرد.
شڕناخ
١٠ی حوزەیران سوپای داگیرکەری تورک لە دەڤەری مەرگەزەرینی بەرزاییەکانی ناوچەی قلەبانی شڕناخ دەستی بە ئۆپەڕاسیۆن کرد، هەمان ڕۆژ هەلیکۆپتەرەکانی دوژمن ناوچەکەیان بۆردوومان کرد و بە هەلیکۆپتەری سکۆرسکی سەرباز بۆ ناوچەکە گواسترانەوە، ١٢ی حوزەیران فڕۆکە جەنگیەکان ناوچەکەیان بۆردوومان کرد، ئۆپەڕاسیۆنەکە هەمان ڕۆژ بێ ئەنجام کۆتایی هات.
گارە
١٢ی حوزەیران فڕۆکە جەنگیەکانی سوپای داگیرکەر، دەڤەری دەشتی کاڤیا و گوندی کانیسارکێی هەرێمی گارەی سەر بە هەرێمەکانی پاراستنی مەدیایان بۆردوومانکرد، کە شوێنی ژیانی خەڵکی مەدەنییە، بەهۆی بۆردوومانی فڕۆکە جەنگیەکانی دوژمن، لە هەرێمەکە ئاگر کەوتەوە".
د.ع